Document ID: /fineweb-2-swissfilter-quality_10-filterrobots/filtered/01772.jsonl.gz/69

Prvé sv. prijímanie v Ženeve
Chceme sa podeliť o radostnú udalosť prvého sv. prijímania 4-roch detí v Ženeve. V sobotu 2. júna mali svoju prvú svätú spoveď 4 dievčatá, ktorej predchádzala hra O MÁRNOTRATNOM SYNOVI. V nej si dievčatá vyskúšali vedomosti z katechizmu spojené s prípravou na prvé sväté prijímanie. Po sviatosti zmierenia im otec Pavol odovzdal biele tričká (s citátom z Lukášovho evanjelia) na znak ich čistej duše po spovedi. Tričká si potom ešte vyzdobili vďaka Lenke, ktorá pomohla s výtvarnou aktivitou. Po dobre vykonanej spovedi, hneď na druhý deň prijali Esterka, Klárka, Ľudmilka a Katka prvý krát Ježiša do svojho srdca. Vďaka našim zboristom sme mali liturgiu obohatenú spevom, ktorý dodal celej slávnosti nádhernú atmosféru. Po svätej omši pripravili rodiny prvoprijímajúcich detí pohostenie, na ktoré boli všetci srdečne pozvaní. Cela slávnosť pr. sv. prijímania sa niesla v rodinnej atmosfére. Ďakujeme všetkým ktorí akýkoľvek spôsobom prispeli k vytvoreniu peknej nedeľnej slávnosti.